30/05/2022 | Administración LocalMunicipal
Monfero
Anuncio de aprobación OEP extraordinaria de estabilización de emprego temporal 2022

ANUNCIO APROBACIÓN DA OFERTA DE EMPREGO PÚBLICO EXTRAORDINARIA ESTABILIZACIÓN EMPREGO TEMPORAL 2022 Por Resolución desta Alcaldía n.º 178/2022, de data 26 de maio de 2022, acordouse aprobar a Oferta de Emprego Público Extraordinaria deste Concello para o ano 2022. Dando cumprimento á citada Resolución procédese á publicación íntegra da mesma para xeral coñecemento. RESOLUCIÓN ASUNTO: APROBACIÓN OEP EXTRAORDINARIA ESTABILIZACIÓN EMPREGO TEMPORAL 2022 EXPEDIENTE: 2022/G003/000182 ANTECEDENTES: A lei 20/2021, do 28 de decembro, de medidas urxentes para a redución da temporalidade no emprego público, ten como obxectivo que a taxa de cobertura temporal sitúese por baixo do oito por cento das prazas estruturais e autoriza unha taxa de reposición de efectivos adicional ás establecidas nas leis de orzamentos xerais do Estado para os anos 2017 e 2018, para procesos de estabilización de emprego temporal, correspondentes a prazas de natureza estrutural que, estean ou non dentro das relacións de postos de traballo, cadros de persoal., e, estando dotadas orzamentariamente, estiveran ocupadas temporalmente e de forma ininterrompida alo menos nos tres anos anteriores ao 31 de decembro de 2020. A Mesa de Negociación dos empregados públicos do Concello de Monfero, o 24 de maio de 2022, alcanzou acordo sobre a aprobación da Oferta de Emprego Público derivada da habilitación efectuada para a estabilización do emprego temporal pola Lei 20/2021 nos termos que se concretan na parte dispositiva desta resolución. O Pleno desta Corporación, mediante acordo adoptado na sesión celebrada en data 17 de decembro de 2021, aprobou, conxuntamente co orzamento municipal, o cadro e o anexo de persoal deste Concello para o ano 2022, sendo publicado no Boletín Oficial da Provincia de A Coruña (BOP n.º 14, do 21/01/2022). Por Resolución desta Alcaldía núm.177/2022, do día da data, aprobouse o expediente de modificación de créditos núm.8/2022, para adaptar o orzamento de 2022 ao acordo acadado na citada Mesa de Negociación dos empregados públicos deste Concello. Logo de ver o cadro de persoal e o anexo de persoal do orzamento municipal correspondentes ao ano 2022, e o resto de antecedentes, datos e información que constan no Concello en materia de persoal, e considerando que as prazas que se relacionan deseguido cumpren os requisitos esixidos legalmente e, por tanto, resultan susceptibles de ser incluídas na Oferta de Emprego para a estabilización do emprego temporal de 2022. Vistos os informes emitidos polo Negociado de Persoal e pola Secretaría e Intervención desta Corporación, así como o disposto no artigo 91 da Lei 7/1985, do 2 de abril, Reguladora das Bases do Réxime Local. De conformidade co establecido no artigo 21.1. g) da Lei 7/1985, do 2 de abril, Reguladora das Bases do Réxime Local, decidindo todas as cuestións formuladas no expediente, RESOLVO: PRIMEIRO.–Aprobar a seguinte Oferta de Emprego Público extraordinaria, para a estabilización do emprego temporal do Concello de Monfero, para o ano 2022: PERSOAL LABORAL: SEGUNDO.–Establecer, de conformidade co indicado no apartado 2 do artigo 2 da Lei 20/2021, do 28 de decembro, de medidas urxentes para a redución da temporalidade no emprego público, o 31 de decembro de 2022 como prazo máximo para a convocatoria dos correspondentes procesos selectivos, e a súa resolución antes do 31 de decembro de 2024. TERCEIRO.–Que se publique no taboleiro de anuncios ubicado na sede electrónica do Concello de Monfero, no Diario Oficial de Galicia e no Boletín Oficial da Provincia da Coruña. CUARTO.–Certificar ao Ministerio de Facenda, a través da Secretaría de Estado de Orzamentos e Gastos, de conformidade co indicado no apartado 7 do artigo 2 da Lei 20/2021, do 28 de decembro, de medidas urxentes para a redución da temporalidade no emprego público, o número de prazas ocupadas de forma temporal existente en cada un dos ámbitos afectados. QUINTO.–Proporcionar a información estatística correspondente aos resultados do proceso de estabilización de emprego temporal a través do Sistema de Información Salarial do Persoal da Administración. SEXTO.–Propoñer ao Pleno da Corporación a modificación da Relación de Postos de Traballo do Concello, co fin de incluír nela ás estabilizacións de emprego temporal previstas, e o cadro de persoal e o anexo de persoal do orzamento xeral para o exercicio de 2022, na próxima sesión que se celebre. Contra a presente resolución, que pon fin á vía administrativa, pode interpoñer alternativamente recurso potestativo de reposición ante o Alcalde-Presidente polo prazo de 1 mes, ou ben interpoñer directamente recurso contencioso-Administrativo, ante o Xulgado do Contencioso-Administrativo de A Coruña que por quenda corresponda no prazo de dous meses, de conformidade co disposto nos artigos 46 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). Se se optase por interpoñer o recurso de reposición potestativo non poderá interpoñerse recurso contencioso administrativo ata que aquel sexa resolto expresamente ou se producise a súa desestimación por silencio, ao abeiro do disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Monfero, 26 de maio de 2022. O ALCALDE Andrés Feal Varela